**UPUTE I OBAVIJESTI KANDIDATIMA**

Natječaj za **prijem u službu vježbenika na određeno vrijeme za obavljanje vježbeničkog staža u trajanju od 12 mjeseci** u Jedinstveni upravni odjel, Odsjek za društvene djelatnosti, javnu nabavu, opće i imovinsko pravne poslove na radno mjesto: **viši referent za informiranje**

objavljen je u „**Narodnim novinama“ broj 123/2025 od 24. rujna 2025. godine.**

Prijave na natječaj podnose se osobno ili poštom preporučeno u roku od 8 (osam) dana računajući od dana objave natječaja.

U službu se u svojstvu vježbenika prima osoba sa završenim obrazovanjem određene stručne spreme i struke, bez radnog iskustva u odgovarajućoj spremi i struci ili s radnim iskustvom kraćim od vremena propisanog za vježbenički staž (kraćim od 12 mjeseci).

1. **Opis poslova radnog mjesta višeg referenta za informiranje:**

-organizira i sudjeluje u protokolarnim i promidžbenim aktivnostima gradonačelnika i Gradskog vijeća

- organizira i saziva tiskovne konferencije, surađuje s medijima, sukreira medijsku strategiju i vodi medijsku komunikaciju Grada

- sudjeluje u pripremi i provedbi aktivnosti vezanih uz obilježavanje prigodnih datuma, u organizaciji kulturnih, sportskih i drugih manifestacija

-koordinira i ažurira gradsku web i facebook stranicu te brine o prisutnosti grada u medijima

-obavlja druge poslove po nalogu pročelnika i voditelja Odsjeka

**Podaci o plaći:**

Plaću službenika čini umnožak koeficijenta složenosti poslova radnog mjesta na koje je raspoređen i osnovice za izračun plaće.

Koeficijenti složenosti poslova propisani su Odlukom o koeficijentima za obračun plaće službenika i namještenika u upravnom tijelu Grada („Službeni glasnik Grada Slunja“ 3/24, 10/24). Za radno mjesto višeg referenta utvrđen je koeficijent 1,80. Osnovica za obračun plaće iznosi 1004,87 €.

Za vrijeme trajanja vježbeničkog staža vježbenik ima pravo na 85% plaće radnog mjesta najniže složenosti njegove stručne spreme.

**Provjera znanja i sposobnosti**

Za kandidate prijavljene na natječaj koji ispunjavaju formalne uvjete natječaja provest će se testiranje radi prethodne provjere znanja i sposobnosti.

Smatra se da je kandidat koji nije pristupio prethodnoj provjeri znanja, povukao svoju prijavu na natječaj.

Mjesto i vrijeme testiranja biti će objavljeno na web stranici Grada Slunja www.slunj.hr, te na oglasnoj ploči Grada na adresi Trg dr. Franje Tuđmana 12, najmanje 5 dana prije testiranja.

**Pravni i drugi izvori za pripremanje kandidata za testiranje**

-Ustav Republike Hrvatske (Narodne novine 56/90, 135/97, 08/98, 113/00, 124/00, 28/01, 41/01, 55/01, 76/10, 85/10, 05/14)

-Zakon o lokalnoj i područnoj (regionalnoj) samoupravi (Narodne novine 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)

-Zakon o službenicima i namještenicima u lokalnoj i područnoj (regionalnoj) samoupravi ("Narodne novine" 86/08, 61/11, 4/18, 112/19, 17/25)

-Zakon o općem upravnom postupku („Narodne novine“ 47/09 i 110/21)

-Zakon o medijima (“Narodne novine” 59/94, 84/11, 81/13, 114/22): Glava I. Opće odredbe; Glava II. Opća načela; Glava VI. Objavljivanje ispravaka i odgovora.

P**ravila testiranja**

Od kandidata će, po dolasku na provjeru znanja, biti zatraženo predočenje odgovarajuće osobne isprave radi utvrđivanja identiteta.

Nakon identifikacije, kandidatima će biti podijeljena pitanja. Točan odgovor na pitanje nosi od 1-10 bodova (broj bodova utvrđuje se ovisno o težini pitanja). Smatra se da je kandidat uspješno prošao testiranje ako je ostvario najmanje 50% bodova.

Za vrijeme provjere znanja i sposobnosti nije dopušteno:

- koristiti se bilo kakovom literaturom ili bilješkama

- koristiti mobitel ili druga komunikacijska sredstva

- napuštati prostoriju u kojoj se odvija provjera

- razgovarati sa ostalim kandidatima ili na bilo koji drugi način remetiti koncentraciju ostalih kandidata.

Ukoliko kandidat prekrši naprijed navedena pravila bit će udaljen s provjere znanja, a njegov rezultat Povjerenstvo neće priznati niti ocjenjivati.

Testiranje (pisani test vezan uz poznavanje propisa) traje 45 minuta.

S kandidatima koji su uspješno položili pismeni dio testa obavlja se intervju. Intervju obuhvaća: provjeru socijalnih vještina (komunikacija i socijalni kontakt), osobnih kvaliteta relevantnih za posao (zainteresiranost, motiviranost), te osobnost kandidata.

Rezultati intervjua boduju se od 1do 10.

Nakon provedenog testiranja i intervjua Povjerenstvo za provedbu natječaja utvrđuje Rang listu kandidata prema ukupnom broju bodova ostvarenih na testiranju i intervjuu.

Kandidati koji su pristupili testiranju imaju pravo uvida u rezultate provedenog postupka.

Grad Slunj

Jedinstveni upravni odjel